Bekende modehuis se uitvoerende hoof se vliegtuig vermis | SARIE
Bekende modehuis se uitvoerende hoof se vliegtuig vermis	deur admin
Die modewêreld is behoorlik op hol, en die owerhede aan die soek sedert Missoni op 4 Januarie vermis geraak het. Die vliegtuig waarin hy, sy vrou, Maurizia Castiglioni, en twee van hulle vriende gevlieg het, het spoorloos verdwyn, berig USA Today. Die groepie was op pad terug na Italië ná ‘n vakansie in die Karibiese eilande toe hulle naby die kus van Venezuela van die radar af verdwyn het.
Vriende, familie en mode- aanhangers het ook ingespring om te help met die soektog. Daar word selfs van sosiale media gebruik gemaak om die nuus te versprei en inligting in te vorder. Angela Missoni, suster van die vermiste, vertel sy is hoopvol dat haar broer nog lewe en opgespoor sal word. Kyk: Skokkende boelie-video sien die lig
JY LEES NOU Kyk: Skokkende boelie-video sien die lig
Luidens berigte het hierdie skokkende voorval ná skoolure plaasgevind toe ’n leerder van die Werda Skool in Malvern, Queensburgh in KwaZulu-Natal deur ’n ander leerder getakel word.
Die video is Donderdag, 13 Oktober, op Police pics and clips se Facebookblad gedeel.
Die tenger slagoffer se pleidooie aan die groter seun om hom uit te los, het op dowe ore geval. Hy word rondgestamp, geklap, gevloek en geskop. Selfs nadat hy op die grond geval het. Tussendeur sê die slagoffer hy wil nie moeilikheid maak nie.
Die slagoffer het glo die afknouer gaan verklik omdat hy ’n mes skool toe geneem het.
Terwyl die afknouer die slagoffer op die grond skop, sê hy die mes was vir sy eie beskerming. Hy pluk die slagoffer regop en skree herhaaldelik op hom: “Hoekom de f*k het jy my verklik?”
Die slagoffer sê dan die afknouer het hom al tevore gedreig, maar die afknouer ontken dit. Maar dan gaan hy voort deur hom te dreig dat hy hom volgende keer in die hospitaal sal laat beland as sy slagoffer hom weer sou verklik.
Toe die afknouer wegstap, pleit die slagoffer weer by hom om hom uit te los sodat hy met sy lewe kan aangaan.
Kyk die video hier. Waarskuwing: Kru taal
Die slagoffer is luidens berigte 13 jaar oud. Sy suster het op Facebook reageer deur die voorval as afgryslik te bestempel. Sy noem ook dat haar broer nie ernstige beserings opgedoen het nie, maar dat hy wel ontsteld was ná die voorval.
Radhika Marmuthu, Malvern se polisiewoordvoerder, het gesê die slagoffer se gesin het ’n saak teen die afknouer aanhangig gemaak.
Werda Skool het sedertien 'n verklaring uitgereik.
Bronne: Facebook, highwaymail.co.za, citizen.co.za